**Projektas**

**LIETUVOS RESPUBLIKOS ŪKIO MINISTRAS**

**ĮSAKYMAS**

dėl lietuvos respublikos ūkio ministro 2016 m. spalio 7 d. įsakymo
nr. 4-611 „dėl 2014–2020 metų europos sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ priemonės
NR. 09.4.3-IVG-T-813 „KOMPETENCIJŲ VAUČERIS“ projektų finansavimo sąlygų aprašo patvirtinimo“ pakeitimo

2018 m. d. Nr. 4-

Vilnius

Vadovaudamasis Projektų administravimo ir finansavimo taisyklių, patvirtintų Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“, 88 punktu,

p a k e i č i u 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ priemonės
Nr. 09.4.3-IVG-T-813 „Kompetencijų vaučeris“ projektų finansavimo sąlygų aprašą, patvirtintą Lietuvos Respublikos ūkio ministro 2016 m. spalio 7 d. įsakymu Nr. 4-611 „Dėl 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ priemonės Nr. 09.4.3-IVG-T-813 „Kompetencijų vaučeris“ projektų finansavimo sąlygų aprašo patvirtinimo“:

1. Pakeičiu 8 punktą ir jį išdėstau taip:

„8. Pagal Aprašą projektams įgyvendinti numatoma skirti iki 1 500 000 Eur (vieno milijono penkių šimtų tūkstančių eurų) Europos Sąjungos (toliau – ES) struktūrinių fondų (Europos socialinio fondo) lėšų. Jeigu paskelbus kvietimą pagal teigiamai įvertintas paraiškas prašoma skirti finansavimo lėšų suma yra didesnė negu kvietimui skirta lėšų suma, INVEGA gali teikti pasiūlymą Ministerijai dėl kvietime numatytos kvietimo finansavimo sumos padidinimo. Ministerijai pritarus kvietimo suma gali būti padidinta, neviršijant Priemonių įgyvendinimo plane nurodytos Priemonei skirtos lėšų sumos ir nepažeidžiant teisėtų pareiškėjų lūkesčių.“

2. Pakeičiu 12 punktą ir jį išdėstau taip:

„12. Pagal Apraše nurodytą remiamą veiklą kvietimą teikti paraiškas numatoma paskelbti 2017 m. I ketvirtį“.

3. Pakeičiu 28 punktą ir jį išdėstau taip:

„28. Didžiausia galima projekto finansuojamoji dalis (kiekvienam darbuotojui) sudaro 70 proc. pagal Aprašo 2 priede nurodytą fiksuotąjį įkainį apskaičiuotų mokymo išlaidų. Pareiškėjas privalo prisidėti prie projekto finansavimo ne mažiau nei 30 proc. mokymo išlaidų.“

4. Pakeičiu 26.2 papunktį ir jį išdėstau taip:

„26.2. Aprašo nustatyta tvarka yra pateiktas prašymas dėl konkretaus darbuotojo dalyvavimo projekto veiklose (Aprašo 8 priedas), konkretaus darbuotojo pranešimas dėl asmens duomenų tvarkymo (Aprašo 9 priedas), projekto dalyvio (-ų) apklausos anketa (-os) (forma skelbiama interneto svetainėse www.esinvesticijos.lt ir www.invega.lt) ir yra pakeista dotacijos sutartis (sprendimas dėl projektui nustatyto finansavimo dydžio yra pakeistas – papildytas nuostata dėl konkretaus darbuotojo finansavimo);“.

5. Pakeičiu 33 punktą ir jį išdėstau taip:

„33. Kompensacijos lėšos yra pervedamos projekto vykdytojui ne vėliau kaip iki pirmo mėnesio, einančio po ataskaitinio kalendorinio mėnesio 10 (dešimtos) dienos, po to, kai ūkio ministro įsakymu įgaliota įstaiga pateikia INVEGAI ataskaitą apie projekto vykdytojo darbuotojų baigtus mokymus, už kuriuos projekto vykdytojas sumokėjo.“

6. Pakeičiu 35 punktą ir jį išdėstau taip:

„35. Pareiškėjas pildo paraišką ir kartu su Aprašo 40 punkte nurodytais priedais teikia ją INVEGAI. Paraiška ir jos priedai turi būti pateikti vienu iš Aprašo 37 punkte nurodytų būdų. Kitais būdais negu nurodyta Aprašo 37 punkte ar kitu nei Aprašo 38 punkte nurodytu adresu pristatytos paraiškos atmetamos.“

7. Pakeičiu 37 punktą ir jį išdėstau taip:

„37. Paraiška ir Aprašo 40 punkte nurodyti dokumentai turi būti pateikti vienu iš šių būdų:

37.1. tiesiogiai adresu https://paraiskos.invega.lt. Jei pateikti paraišką ir jos priedus adresu https://paraiskos.invega.lt nėra funkcinių galimybių ar jos laikinai neužtikrinamos, paraiška ir jos priedai gali būti pateikti elektroniniu paštu verslokonsultacijos@invega.lt. Tokiu atveju siunčiami elektroniniai dokumentai turi būti pasirašyti kvalifikuotu elektroniniu parašu;

37.2. atsiųsti registruotu paštu;

37.3. įteikti asmeniškai pareiškėjo ar jam atstovaujančio asmens;

37.4. pristatyti pašto kurjerio.

8. Pakeičiu 38 punktą ir jį išdėstau taip:

„38. Aprašo 37.2–37.4 papunkčiuose nurodytais atvejais paraiškos turi būti pateiktos šiuo adresu: uždaroji akcinė bendrovė „INVESTICIJŲ IR VERSLO GARANTIJOS, Konstitucijos pr. 7, 16 aukštas, 09308 Vilnius. Kai Paraiška ir Aprašo 40 punkte nurodyti dokumentai teikiami 37.3 ir 37.4 papunkčiuose nurodytais būdais, jie gali būti pristatomi darbo dienomis INVEGOS darbo metu – I–IV nuo 8 iki 17 val., V – nuo 8 iki 15.45 val. (švenčių dienų išvakarėse paraiškų priėmimo laikas trumpinamas 1 valanda).“

9. Pakeičiu 39 punktą ir jį išdėstau taip:

„39. Faksu, elektroniniu paštu atsiųsta (nepasirašyta, kaip nurodyta Aprašo 37.1 papunktyje) paraiška ir Aprašo 40 punkte nurodyti dokumentai nepriimami. Elektroniniu paštu (išskyrus Aprašo 37.1 papunktyje nurodytą atvejį) atsiųsta, vienu iš Aprašo 37.2 papunktyje nurodytų būdų po 2018 m. spalio 8 d. pateikta ar kitu nei Aprašo 38 punkte nurodytu adresu iki 2018 m. spalio 8 d. pristatyta paraiška ir jos priedai nepriimami.“

10. Pripažįstu netekusiu galios 40.3 papunktį.

11. Pakeičiu 40.8 papunktį ir jį išdėstau taip:

„40.8. prašymą (-us) dėl bent vieno darbuotojo (-ų) dalyvavimo projekto veiklose (Aprašo 8 priedas), pareiškėjo darbuotojo (-ų) pranešimą (-us) dėl asmens duomenų tvarkymo (Aprašo 9 priedas) ir projekto dalyvio (-ų) apklausos anketą (-as) (forma skelbiama interneto svetainėse www.esinvesticijos.lt ir [www.invega.lt)](http://www.invega.lt)).“

12. Pakeičiu 42 punktą ir jį išdėstau taip:

„42. Projekto vykdytojas, norėdamas apmokyti daugiau darbuotojų, nei nurodė paraiškos pateikimo metu, iki kompensacijos laikotarpio pabaigos turi INVEGAI pateikti atskirus Aprašo 8, 9 priedus ir projekto dalyvio (-ų) apklausos anketą (-as) (forma skelbiama interneto svetainėse www.esinvesticijos.lt ir [www.invega.lt](http://www.invega.lt)) dėl kiekvieno papildomo darbuotojo dalyvavimo projekto veiklose ne vėliau nei iki konkretaus papildomo darbuotojo mokymosi pabaigos ir ne vėliau nei iki kompensacijos laikotarpio pabaigos Aprašo 36, 37 ir 38 punktuose nustatyta tvarka.“

13. Pakeičiu 43 punktą ir jį išdėstau taip:

„43. Jei priedai teikiami ne kartu su paraiška, jie turi būti pateikti iki paraiškai teikti nustatyto termino paskutinės dienos. Paraiškos pateikimo (registravimo INVEGOJE) data nustatoma pagal paskutinio pateikto priedo registravimo INVEGOJE datą, išskyrus atvejus, kai teikiami Aprašo 8, 9 priedai ir projekto dalyvio (-ų) apklausos anketa (-os) (forma skelbiama interneto svetainėse www.esinvesticijos.lt ir www.invega.lt), kurie gali būti teikiami po paraiškos pateikimo.“

14. Pakeičiu 1 priedo 5.4.2 papunktį ir jį išdėstau taip:

|  |  |  |  |
| --- | --- | --- | --- |
| „5.4.2. paraiškos pateikimo dieną pareiškėjas ir partneris (-iai) neturi su mokesčių ir socialinio draudimo įmokų mokėjimu susijusių skolų pagal Lietuvos Respublikos teisės aktus arba pagal kitos valstybės teisės aktus, jei pareiškėjas ir partneris (-iai) yra užsienyje registruotas juridinis asmuo (asmenys) ar fizinis (-iai) asmuo (asmenys) yra užsienio pilietis (-čiai), arba kiekvienu atveju skola neviršija 50 Eur (penkiasdešimt eurų) *(tikrinama ne vėliau kaip per 7 dienas nuo paraiškos gavimo dienos; jei nustatoma, kad skola viršija 50 Eur (penkiasdešimt eurų), pareiškėjui leidžiama dokumentais pagrįsti, kad paraiškos pateikimo dieną skola neviršijo 50 Eur (penkiasdešimt eurų)* *(ši nuostata netaikoma įstaigoms, kurių veikla finansuojama iš Lietuvos Respublikos valstybės ir (arba) savivaldybių biudžetų ir (arba) valstybės pinigų fondų, ir pareiškėjams, kuriems Lietuvos Respublikos teisės aktų nustatyta tvarka yra atidėti mokesčių arba socialinio draudimo įmokų mokėjimo terminai)*; | Informacijos šaltiniai: paraiška, Juridinių asmenų registro viešai skelbiama informacija, Valstybinio socialinio draudimo fondo valdybos prie Socialinės apsaugos ir darbo ministerijos ir Valstybinės mokesčių inspekcijos prie Lietuvos Respublikos finansų ministerijos viešai skelbiama informacija.“ |  |  |

15. Pakeičiu 1 priedo 5.4.3 papunktį ir jį išdėstau taip:

|  |  |  |  |
| --- | --- | --- | --- |
| „5.4.3. paraiškos vertinimo metu pareiškėjas ir partneris (-iai), kurie yra fiziniai asmenys, arba pareiškėjo ir partnerio (-ių), kurie yra juridiniai asmenys, vadovas, pagrindinis akcininkas (turintis daugiau nei 50 proc. akcijų) ar savininkas, ūkinės bendrijos tikrasis narys (-iai) ar mažosios bendrijos atstovas (-ai), turintis (-ys) teisę juridinio asmens vardu sudaryti sandorį, ar buhalteris (-iai), ar kitas (kiti) asmuo (asmenys), turintis (-ys) teisę surašyti ir pasirašyti pareiškėjo apskaitos dokumentus, neturi neišnykusio arba nepanaikinto teistumo arba dėl pareiškėjo ir partnerio (-ių) per paskutinius 5 metus nebuvo priimtas ir įsiteisėjęs apkaltinamasis teismo nuosprendis už dalyvavimą bendrininkų grupėje, organizuotoje grupėje, nusikalstamame susivienijime, jų organizavimą ar vadovavimą jiems, kyšininkavimą, prekybą poveikiu, papirkimą, piktnaudžiavimą, tarnybos pareigų neatlikimą, sukčiavimą, turto pasisavinimą, turto iššvaistymą, turtinės žalos padarymą apgaule, turto sunaikinimą ar sugadinimą, neteisėtą praturtėjimą, kontrabandą, muitinės apgaulę, neteisėtą disponavimą akcizais apmokestinamomis prekėmis, neteisėtą prekių ar produkcijos neišvežimą iš Lietuvos Respublikos, neteisėtą vertimąsi ūkine, komercine, finansine ar profesine veikla, neteisėtą juridinio asmens veiklą, svetimo prekių ar paslaugų ženklo naudojimą, apgaulingą pareiškimą apie juridinio asmens veiklą, mokesčių nesumokėjimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, skolininko nesąžiningumą, nusikalstamą bankrotą, netikros elektroninės mokėjimo priemonės gaminimą, tikros elektroninės mokėjimo priemonės klastojimą ar neteisėtą disponavimą elektronine mokėjimo priemone arba jos duomenimis, neteisėtą elektroninės mokėjimo priemonės ar jos duomenų panaudojimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą ar aplaidų apskaitos tvarkymą, nusikalstamu būdu gauto turto įgijimą ar realizavimą, nusikalstamu būdu įgytų pinigų ar turto legalizavimą, netikrų pinigų ar vertybinių popierių pagaminimą, laikymą arba realizavimą, dokumento suklastojimą ar disponavimą suklastotu dokumentu, antspaudo, spaudo ar blanko suklastojimą, dalyvavimą kokioje nors kitoje neteisėtoje veikloje, kenkiančioje Lietuvos Respublikos ir (arba) ES finansiniams interesams *(šis apribojimas netaikomas, jei pareiškėjo arba partnerio (-ių) veikla yra finansuojama iš Lietuvos Respublikos valstybės ir (arba) savivaldybių biudžetų ir (arba) valstybės pinigų fondų, taip pat Europos investicijų fondui ir Europos investicijų bankui)*; | Informacijos šaltinis – paraiška.“ |  |  |

16. Pakeičiu 2 priedo 1 punktą ir jį išdėstau taip:

„1. Pagal 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ priemonės Nr. 09.4.3-IVG-T-813 „Kompetencijų vaučeris“ projektų finansavimo sąlygų aprašą (toliau – Aprašas) taikomi fiksuotieji įkainiai, kurių taikymo sąlygos nustatytos atsižvelgiant į teisės aktų analizę – vienos valandos vieno mokomo darbuotojo mokymo išlaidų nustatymo pagrindimas – skelbiami Europos Sąjungos struktūrinių fondų svetainėje <http://www.esinvesticijos.lt/lt/dokumentai/supaprastinto-islaidu-apmokejimo-tyrimai>.“

17. Pripažįstu netekusiu galios 2 priedo 2 punktą.

18. Pakeičiu 2 priedo 10 punktą ir jį išdėstau taip:

„10. Vieno darbuotojo mokymo tinkamų finansuoti projekto išlaidų kompensuojama dalis yra nustatoma dauginant FĮ, nurodytą Sprendime, iš darbuotojo mokymosi valandų skaičiaus ir pareiškėjui taikomos didžiausios galimos projekto finansuojamosios dalies, nurodytos Sprendime. Pavyzdžiui: projekto vykdytojui, kuris yra įmonė, sumokėjus už projekto vykdytojo darbuotojo baigtus 25 valandų trukmės mokymus, kurių metu darbuotojas mokėsi 20 valandų (nes nedalyvavo mokymuose 5 valandas), projekto vykdytojui bus kompensuojama X Eur (FĮ Eur x 20 val. x 70 proc.) mokymo išlaidų Aprašo 33 punkte nustatyta tvarka.“

19. Pakeičiu 3 priedo 3.8 papunktį ir jį išdėstau taip:

|  |  |  |  |  |  |
| --- | --- | --- | --- | --- | --- |
| „**3.8.** | Ar *de minimis* pagalba yra (bus) naudojama krovinių vežimo keliais transporto priemonėms įsigyti, kai įmonė (pareiškėjas ir (arba) projekto vykdytojas) vykdo krovinių vežimo keliais veiklą samdos pagrindais arba už atlygį?“ | □  | □  | □  |  |

20. Pakeičiu 4 priedo 4.2 papunktį ir jį išdėstau taip:

„**4.2. Kita (-os) savivaldybė (-ės), kuriai (-ioms) tenka dalis projekto lėšų** *(Šis papunktis nežymimas, jei projektas įgyvendinamas vienoje savivaldybėje)*

|  |  |
| --- | --- |
| **Visos savivaldybės**  | *Šis punktas žymimas, jei didžioji projekto lėšų dalis tenka bendrai visoms Lietuvos Respublikos savivaldybėms arba jeigu įgyvendinant projektą sukurti produktai nėra skirti konkrečiai tikslinei grupei ir jais galės pasinaudoti visi Lietuvos gyventojai (pvz., nutiestas strateginis kelias, suorganizuotas plataus masto seminaras, pritraukęs dalyvius iš visų regionų). Pažymėjus „Visos savivaldybės“, skiltyje „Nurodytos savivaldybės“ nėra nurodoma nė viena konkreti savivaldybė.* |
| **Nurodytos savivaldybės:** | *Šiame lauke pažymimos pasirinktos savivaldybės (pasirenkama iš sąrašo). Galima pasirinkti daugiau nei vieną savivaldybę:*Akmenės rajonoAlytaus miestoAlytaus rajonoAnykščių rajonoBirštonoBiržų rajonoDruskininkųElektrėnųIgnalinos rajonoJonavos rajonoJoniškio rajonoJurbarko rajonoKaišiadorių rajonoKalvarijosKauno miestoKauno rajonoKazlų RūdosKėdainių rajonoKelmės rajonoKlaipėdos miestoKlaipėdos rajonoKretingos rajonoKupiškio rajonoLazdijų rajonoMarijampolėsMažeikių rajonoMolėtų rajonoNeringos PagėgiųPakruojo rajonoPalangos miestoPanevėžio miestoPanevėžio rajonoPasvalio rajonoPlungės rajonoPrienų rajonoRadviliškio rajonoRaseinių rajonoRietavoRokiškio rajonoSkuodo rajonoŠakių rajonoŠalčininkų rajonoŠiaulių miestoŠiaulių rajonoŠilalės rajonoŠilutės rajonoŠirvintų rajonoŠvenčionių rajonoTauragės rajonoTelšių rajonoTrakų rajonoUkmergės rajonoUtenos rajonoVarėnos rajonoVilkaviškio rajonoVilniaus miestoVilniaus rajonoVisagino miestoZarasų rajono“ |

21. Pakeičiu 4 priedo 21 punktą ir jį išdėstau taip:

„**21. PAREIŠKĖJO DEKLARACIJA**

Patvirtinu, kad:

1. Šioje paraiškoje ir prie jos pridedamuose dokumentuose pateikta informacija, mano žiniomis ir įsitikinimu, yra teisinga.

2. Prašomas finansavimas yra mažiausia projektui įgyvendinti reikalinga lėšų suma.

3. Esu susipažinęs (-usi) su projekto finansavimo sąlygomis, tvarka ir reikalavimais, nustatytais projektų finansavimo sąlygų apraše. Jeigu keičiant projektų finansavimo sąlygų aprašą bus nustatyta naujų reikalavimų ir sąlygų, sutinku jų laikytis.

4. Man žinoma, kad projektas, kuriam finansuoti teikiama ši paraiška, bus vykdomas iš 2014–2020 metų ES struktūrinių fondų ir Lietuvos Respublikos biudžeto lėšų.

5. Įsipareigoju per įgyvendinančiosios institucijos nustatytą terminą pateikti jai reikiamą informaciją ir (arba) atlikti Lietuvos Respublikos ir ES atsakingų institucijų nurodytus veiksmus, vykdomus dėl projektų finansavimo sąlygų apraše nurodytų ir kitų Lietuvos Respublikos ir ES teisės aktų, reglamentuojančių veiksmų programos įgyvendinimą, nuostatų taikymo.

6. Aš arba mano atstovaujamas pareiškėjas paraiškos pateikimo dieną neturiu (neturi) su mokesčių ir socialinio draudimo įmokų mokėjimu susijusių skolų pagal Lietuvos Respublikos teisės aktus arba, jei pareiškėjas yra užsienyje įregistruotas juridinis asmuo arba užsienio pilietis, pagal atitinkamos užsienio valstybės teisės aktus, arba kiekvienu atveju skola neviršija 50 Eur (penkiasdešimt eurų) *(ši nuostata netaikoma įstaigoms, kurių veikla finansuojama iš Lietuvos Respublikos valstybės ir (arba) savivaldybių biudžetų ir (arba) valstybės pinigų fondų, ir juridiniams asmenims, kuriems Lietuvos Respublikos teisės aktų nustatyta tvarka yra atidėti mokesčių arba socialinio draudimo įmokų mokėjimo terminai)*.

7. Aš arba mano atstovaujamo pareiškėjo vadovas, pagrindinis akcininkas (turintis daugiau nei 50 proc. akcijų) ar savininkas, ūkinės bendrijos tikrasis (-ieji) narys (-iai) ar mažosios bendrijos atstovas, turintis (-ys) teisę juridinio asmens vardu sudaryti sandorį, ar buhalteris (-iai), ar kitas (kiti) asmuo (asmenys), turintis (-ys) teisę surašyti ir pasirašyti pareiškėjo apskaitos dokumentus, neturiu (-i) neišnykusio arba nepanaikinto teistumo arba dėl pareiškėjo per paskutinius 5 metus nebuvo priimtas ir įsiteisėjęs apkaltinamasis teismo nuosprendis už dalyvavimą bendrininkų grupėje, organizuotoje grupėje, nusikalstamame susivienijime, jų organizavimą ar vadovavimą jiems, kyšininkavimą, prekybą poveikiu, papirkimą, piktnaudžiavimą, tarnybos pareigų neatlikimą, sukčiavimą, turto pasisavinimą, turto iššvaistymą, turtinės žalos padarymą apgaule, turto sunaikinimą ar sugadinimą, neteisėtą praturtėjimą, kontrabandą, muitinės apgaulę, neteisėtą disponavimą akcizais apmokestinamomis prekėmis, neteisėtą prekių ar produkcijos neišvežimą iš Lietuvos Respublikos, neteisėtą vertimąsi ūkine, komercine, finansine ar profesine veikla, neteisėtą juridinio asmens veiklą, svetimo prekių ar paslaugų ženklo naudojimą, apgaulingą pareiškimą apie juridinio asmens veiklą, mokesčių nesumokėjimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, skolininko nesąžiningumą, nusikalstamą bankrotą, netikros elektroninės mokėjimo priemonės gaminimą, tikros elektroninės mokėjimo priemonės klastojimą ar neteisėtą disponavimą elektronine mokėjimo priemone arba jos duomenimis, neteisėtą elektroninės mokėjimo priemonės ar jos duomenų panaudojimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą ar aplaidų apskaitos tvarkymą, nusikalstamu būdu gauto turto įgijimą ar realizavimą, nusikalstamu būdu įgytų pinigų ar turto legalizavimą, netikrų pinigų ar vertybinių popierių pagaminimą, laikymą arba realizavimą, dokumento suklastojimą ar disponavimą suklastotu dokumentu, antspaudo, spaudo ar blanko suklastojimą, dalyvavimą kokioje nors kitoje neteisėtoje veikloje, kenkiančioje Lietuvos Respublikos ir (arba) ES finansiniams interesams *(šis apribojimas netaikomas, jei pareiškėjo veikla yra finansuojama iš Lietuvos Respublikos valstybės ir (arba) savivaldybių biudžetų ir (arba) valstybės pinigų fondų, taip pat Europos investicijų fondui ir Europos investicijų bankui)*.

8. Mano atstovaujamam pareiškėjui, kuris yra perkėlęs gamybinę veiklą valstybėje narėje arba į kitą valstybę narę, netaikoma arba nebuvo taikoma išieškojimo procedūra.

9. Man arba mano atstovaujamam pareiškėjui netaikomas apribojimas (iki 5 metų) neskirti ES finansinės paramos dėl trečiųjų šalių piliečių nelegalaus įdarbinimo.

10. Mano atstovaujamam pareiškėjui nėra iškelta byla dėl bankroto ar restruktūrizavimo, nėra pradėtas ikiteisminis tyrimas dėl ūkinės ir (arba) ekonominės veiklos arba jis nėra likviduojamas, nėra priimtas kreditorių susirinkimo nutarimas bankroto procedūras vykdyti ne teismo tvarka *(ši nuostata netaikoma biudžetinėms įstaigoms)*; man, kaip fiziniam asmeniui, arba mano atstovaujamam pareiškėjui, kuris yra fizinis asmuo, nėra iškelta byla dėl bankroto, nėra pradėtas ikiteisminis tyrimas dėl ūkinės ir (arba) ekonominės veiklos.

11. Man arba mano atstovaujamam pareiškėjui nėra taikomas apribojimas gauti finansavimą dėl to, kad per sprendime dėl lėšų grąžinimo nustatytą terminą lėšos nebuvo grąžintos arba grąžinta tik dalis lėšų *(šis apribojimas netaikomas įstaigoms, kurių veikla finansuojama iš Lietuvos Respublikos valstybės ir (arba) savivaldybių biudžetų ir (arba) valstybės pinigų fondų, įstaigoms, kurių veiklai finansuoti yra skiriama 2007–2013 metų ES fondų ar 2014–2020 metų ES struktūrinių fondų techninė parama, Europos investicijų fondui ir Europos investicijų bankui)*.

12. Mano atstovaujamas pareiškėjas paraiškos vertinimo metu Juridinių asmenų registrui yra pateikęs metinių finansinių ataskaitų rinkinius, taip pat metinių konsoliduotųjų finansinių ataskaitų rinkinius, kaip nustatyta Juridinių asmenų registro nuostatuose, patvirtintuose Lietuvos Respublikos Vyriausybės 2003 m. lapkričio 12 d. nutarimu Nr. 1407 „Dėl Juridinių asmenų registro įsteigimo ir Juridinių asmenų registro nuostatų patvirtinimo“ *(ši nuostata taikoma tais atvejais, kai finansines ataskaitas būtina rengti pagal įstatymus, taikomus juridiniam asmeniui, užsienio juridiniam asmeniui ar kitai organizacijai arba jų filialui; šis deklaracijos punktas netaikomas tuo atveju, kai pareiškėjas yra fizinis asmuo)*.

13. Jeigu projektas įgyvendinamas kartu su partneriu (-iais) ir jeigu įgyvendinant projektą bus patiriamos pridėtinės vertės mokesčio (toliau – PVM) išlaidos, kurios yra tinkamos finansuoti iš ES struktūrinių fondų ir (arba) Lietuvos Respublikos biudžeto lėšų, patvirtinu, kad jungtinės veiklos sutartimis ar kitais būdais užtikrinsiu, kad įgyvendinant projektą numatomos įsigyti prekės, paslaugos ar darbai bus skirti neekonominei partnerio veiklai ir Lietuvos Respublikos pridėtinės vertės mokesčio įstatymo 20–26, 29, 33 straipsniuose nustatytoms veiklos rūšims *(ši nuostata nėra taikoma užsienyje registruotiems juridiniams asmenims arba užsienio piliečiams)*.

14. Man arba mano atstovaujamam pareiškėjui yra žinoma, kad užsienyje sumokėto Lietuvos Respublikos apmokestinamojo asmens PVM negalima susigrąžinti pasinaudojus Valstybinės mokesčių inspekcijos prie Lietuvos Respublikos finansų ministerijos Elektroninių prašymų priėmimo sistema (EPRIS), o susigrąžinus PVM reikia nedelsiant apie tai informuoti įgyvendinančiąją instituciją.

15. Mano arba mano atstovaujamo pareiškėjo, kaip ūkinę ir (arba) ekonominę veiklą vykdančio fizinio asmens, ar mano, kaip pareiškėjo vadovo ar įgalioto asmens, privatūs interesai yra suderinti su visuomenės viešaisiais interesais.

16. Projekto įgyvendinimo metu bus užtikrintas horizontaliųjų principų (darnaus vystymosi, moterų ir vyrų lygybės ir nediskriminavimo) laikymasis.

17. Man nežinomos kitos šioje deklaracijoje nenurodytos priežastys, dėl kurių projektas negalėtų būti įgyvendintas ar jo įgyvendinimas būtų atidedamas arba dėl kurių projektas nebūtų įgyvendintas 2014–2020 metų struktūrinių fondų lėšų finansavimo laikotarpiu.

18. Sutinku užtikrinti paraiškoje nurodytą nuosavų lėšų (įnašo) sumą tinkamoms finansuoti išlaidoms apmokėti ir užtikrinti visų kitų projektui įgyvendinti reikalingų išlaidų (tarp jų ir netinkamų finansuoti) apmokėjimą.

19. Darbuotojų, už kuriuos bus prašoma kompensuoti dalį mokymų išlaidų, darbo užmokesčiui ir mokymų išlaidoms pagal tą patį mokymą iš kitų nei šiame prašyme nurodytų finansavimo šaltinių nėra skirta lėšų, taip pat neplanuojama kreiptis į kitas institucijas dėl papildomo šių išlaidų kompensavimo. Projektas ir projekto veiklos negali būti finansuotos ar finansuojamos bei suteikus finansavimą teikiamos finansuoti iš kitų programų, finansuojamų valstybės biudžeto lėšomis, kitų fondų ar finansinių mechanizmų (Europos ekonominės erdvės ir Norvegijos, Šveicarijos Konfederacijos ir kita) ir kitų veiksmų programų priemonių, jei dėl to projekto ar jo dalies tinkamos finansuoti išlaidos gali būti finansuotos kelis kartus.

20. Man žinoma, kad projekto išlaidų kompensavimas yra *de minimis* pagalba teikiama pagal 2013 m. gruodžio 18 d. Komisijos reglamentą (ES) Nr. 1407/2013 dėl Sutarties dėl Europos Sąjungos veikimo 107 ir 108 straipsnių taikymo *de minimis* pagalbai (OL 2013 L 352, p. 1).

21. Besąlygiškai įsipareigoju grąžinti nepagrįstai gautą projekto išlaidų kompensaciją ar jos dalį, jei ji būtų gauta dėl klaidos, pateiktos neteisingos informacijos, atsiradusio privalomų reikalavimų ar sąlygų neatitikimo ar kitų panašių teisės aktais nustatytų priežasčių pagal įgyvendinančiosios institucijos rašytinį pareikalavimą per nurodytą terminą.

22. Esu informuotas, kad įgyvendinančioji institucija tvarkys visus paraiškoje nurodytus asmens duomenis paraiškų administravimo tikslu pagal projektų finansavimo sąlygų aprašą.

23. Sutinku, kad Europos Audito Rūmų, Europos Komisijos, Lietuvos Respublikos finansų ministerijos ir tarpinių institucijų, Viešųjų pirkimų tarnybos, Lietuvos Respublikos valstybės kontrolės, Finansinių nusikaltimų tyrimo tarnybos prie Vidaus reikalų ministerijos, Lietuvos Respublikos specialiųjų tyrimų tarnybos ir Lietuvos Respublikos konkurencijos tarybos atstovai ir (ar) jų įgalioti asmenys audituotų ar tikrintų mano, kaip projekto vykdytojo, ūkinę ir finansinę veiklą, kiek ji yra susijusi su projekto įgyvendinimu. Sutinku, kad minėtos institucijos veiksmų programos administravimą reglamentuojančių teisės aktų nustatytoms funkcijoms atlikti prašytų ir gautų visą reikalingą informaciją apie mane, mano atstovaujamą pareiškėją, paraiškoje nurodytus asmenis iš valstybės, užsienio registrų ir institucijų duomenų bazių bei kitų juridinių asmenų valdomų įmonių mokumo ir kreditingumo bazių.

24. Sutinku, kad informacija apie mano arba mano atstovaujamo pareiškėjo pateiktą paraišką (vardas, pavardė arba pareiškėjo pavadinimas, projekto pavadinimas, trumpas projekto aprašymas, paraiškos kodas ir prašomų skirti finansavimo lėšų suma), taip pat paraiškos vertinimo rezultatai, priimtas sprendimas finansuoti projektą arba jo nefinansuoti, informacija apie sudarytą dotacijos sutartį ir projektui skirtų finansavimo lėšų suma, informacija apie įgyvendinant projektą sukurtus produktus (jeigu jų skelbimas neprieštarauja Lietuvos Respublikos teisės aktams) būtų skelbiami svetainėse www.esinvesticijos.lt ir [www.invega.lt](http://www.invega.lt).

25. Esu informuotas, kad informacija apie projekto veiklas, su projekto išlaidų kompensacija susijusi informacija, mano kontaktiniai duomenys bus perduoti trečiosioms šalims ir naudojami priemonėsNr. 09.4.3-IVG-T-813„Kompetencijų vaučeris“ ir (ar) šio projekto įgyvendinimo tyrimo ir (arba) apklausos tikslais.

26. Sutinku, kad paraiškoje pateikti duomenys būtų apdorojami ir saugomi ES struktūrinės paramos kompiuterinėje informacinėje valdymo ir priežiūros sistemoje ir Valstybės biudžeto apskaitos ir mokėjimų sistemoje 10 metų nuo paskutinio dokumento datos, bet ne trumpiau nei 2 metai po 2014–2020 metų ES fondų investicijų programos pabaigos.

27. Sutinku, kad įgyvendinančioji institucija saugotų pasirašytą dotacijos sutartį, o gavusi mano prašymą pateiktų dotacijos sutarties kopiją 10 metų nuo paskutinio dokumento datos, bet ne trumpiau nei 2 metai po 2014–2020 metų ES fondų investicijų programos pabaigos.

28. Sutinku, kad visa informacija apie paraiškos vertinimą, atmetimą, dotacijos sutarties sudarymą, taip pat visa kita informacija, susijusi su projekto įgyvendinimu, būtų siunčiama per elektroninę paraiškų pateikimo sistemą, o nesant funkcinių galimybių ar laikino sistemos neužtikrinimo, paraiškoje nurodytu elektroniniu paštu.“

22. Pakeičiu 8 priedo 1 punktą ir jį išdėstau taip:

**„1. DUOMENYS APIE PAREIŠKĖJO DARBUOTOJĄ**

|  |  |
| --- | --- |
| 1.1. Darbuotojo vardas, pavardė |  |
| 1.2. Darbuotojo gimimo data |  |  |  |  |  |  |  |  |  |  |  |
| 1.3. Darbuotojo socialinio draudimo numeris |  |  |  |  |  |  |  |  |  |  |  |
| 1.4. Darbinių santykių pagal darbo sutartį su darbuotoju įsigaliojimo data  |  |
| 1.5. Darbuotojo profesijos kodas (nurodomas profesijų pogrupio 4 ženklų kodas pagal Lietuvos profesijų klasifikatorių LPK 2012, patvirtintą Lietuvos Respublikos ūkio ministro 2013 m. kovo 6 d. įsakymu Nr. 4-171 „Dėl Lietuvos profesijų klasifikatoriaus LPK 2012 patvirtinimo“ (žr. www.profesijuklasifikatorius.lt), kuris darbdavio buvo pateiktas Valstybinio socialinio draudimo fondo valdybai prie Socialinės apsaugos ir darbo ministerijos (toliau – Sodra), sudarant darbo sutartį ir pranešant apie įdarbinamo darbuotojo valstybinio socialinio draudimo pradžią (formoje 1-SD) arba nuo 2013 m. lapkričio 1 d. iki 2014 m. kovo 1 d. laikotarpiu pranešant SODRAI apie esamų darbuotojų profesijas (vienkartinėje formoje 14-SD).“ |  |  |  |  |
| 1.6. Įmonės, kurioje darbuotojas dirba, statusas | *(Pažymimas vienas variantas)*□ labai maža įmonė□ maža įmonė□ vidutinė įmonė“ |

23. Pakeičiu 9 priedą ir jį išdėstau nauja redakcija (pridedama).

24. Pripažįstu netekusiu galios 10 priedą.

25. Pakeičiu 11 priedo 2.6 papunktį ir jį išdėstau taip:

„2.6. Šalys susitaria, kad, Sutarties keitimai ir Sutarties nutraukimas bei sprendimai dėl nustatytų pažeidimų, lėšų grąžinimo, papildomo finansavimo skyrimo, išlaidų pripažinimo netinkamomis finansuoti, pradėtos Sutarties nutraukimo procedūros yra siunčiami projekto vykdytojo paraiškoje nurodytu elektroninio pašto adresu, pasirašyti kvalifikuotu elektroniniu parašu. Visa kita su projekto įgyvendinimu susijusi informacija projekto vykdytojui siunčiama paraiškoje nurodytu elektroniniu paštu arba, jei yra techninių galimybių, pateikiama tiesiogiai interneto svetainėje adresu <https://paraiskos.invega.lt>.“

26. Pakeičiu 11 priedo 2.8 papunktį ir jį išdėstau taip:

„2.8. Projekto vykdytojas turi informuoti įgyvendinančiąją instituciją raštu, jei projekto vykdymo metu jo (juridinio asmens) vadovas, pagrindinis akcininkas (turintis daugiau nei 50 proc. akcijų) ar savininkas, ūkinės bendrijos tikrasis narys (-iai) ar mažosios bendrijos atstovas, turintis (-ys) teisę juridinio asmens vardu sudaryti sandorį, ar buhalteris (-iai) arba kitas (-i) asmuo (asmenys), turintis (-ys) teisę surašyti ir pasirašyti pareiškėjo ir (arba) projekto vykdytojo apskaitos dokumentus, įgijo ar turi neišnykusį arba nepanaikintą teistumą arba dėl pareiškėjo ir (arba) projekto vykdytojo (juridinio asmens) per paskutinius 5 metus buvo priimtas ir įsiteisėjęs apkaltinamasis teismo nuosprendis už dalyvavimą bendrininkų grupėje, organizuotoje grupėje, nusikalstamame susivienijime, jų organizavimą ar vadovavimą jiems, kyšininkavimą, prekybą poveikiu, papirkimą, piktnaudžiavimą, tarnybos pareigų neatlikimą, sukčiavimą, turto pasisavinimą, turto iššvaistymą, turtinės žalos padarymą apgaule, turto sunaikinimą ar sugadinimą, neteisėtą praturtėjimą, kontrabandą, muitinės apgaulę, neteisėtą disponavimą akcizais apmokestinamomis prekėmis, neteisėtą prekių ar produkcijos neišvežimą iš Lietuvos Respublikos, neteisėtą vertimąsi ūkine, ekonomine, finansine ar profesine veikla, neteisėtą juridinio asmens veiklą, svetimo prekių ar paslaugų ženklo naudojimą, apgaulingą pareiškimą apie juridinio asmens veiklą, mokesčių nesumokėjimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, skolininko nesąžiningumą, nusikalstamą bankrotą, netikros elektroninės mokėjimo priemonės gaminimą, tikros elektroninės mokėjimo priemonės klastojimą ar neteisėtą disponavimą elektronine mokėjimo priemone arba jos duomenimis, neteisėtą elektroninės mokėjimo priemonės ar jos duomenų panaudojimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą ar aplaidų apskaitos tvarkymą, nusikalstamu būdu gauto turto įgijimą ar realizavimą, nusikalstamu būdu įgytų pinigų ar turto legalizavimą, netikrų pinigų ar vertybinių popierių pagaminimą, laikymą arba realizavimą, dokumento suklastojimą ar disponavimą suklastotu dokumentu, antspaudo, spaudo ar blanko suklastojimą, dalyvavimą kokioje nors kitoje neteisėtoje veikloje, kenkiančioje Lietuvos Respublikos ir (arba) ES finansiniams interesams (šis apribojimas netaikomas įstaigoms, kurių veikla finansuojama iš Lietuvos Respublikos valstybės biudžeto ir (arba) savivaldybių biudžetų, ir (arba) valstybės pinigų fondų).“

|  |
| --- |
| Ūkio ministras |

2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ priemonės Nr. 09.4.3-IVG-T-813 „Kompetencijų vaučeris“ projektų finansavimo sąlygų aprašo

9 priedas

**PRANEŠIMAS DĖL ASMENS DUOMENŲ TVARKYMO**

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(įrašyti darbuotojo vardą ir pavardę)*

1. Esu informuotas, kad:

1.1. UŽDAROJI AKCINĖ BENDROVĖ „INVESTICIJŲ IR VERSLO GARANTIJOS“ (toliau – INVEGA) juridinio asmens kodas 110084026, buveinės adresas – Konstitucijos pr. 7, 09308 Vilnius, tel. (8 5) 210 7510, el. paštas info@invega.lt iš Valstybinio socialinio draudimo fondo valdybos prie Socialinės apsaugos ir darbo ministerijos gaus, tvarkys ir saugos šiuos asmens duomenis:

1.1.1. vardą ir pavardę;

1.1.2. gimimo datą;

1.1.3. darbovietės pavadinimą;

1.1.4. darbo sutarties sudarymo (nutraukimo) datą;

1.1.5. socialinio draudimo pažymėjimo numerį;

1.1.6. apskaičiuotą darbo užmokestį;

1.2. asmens duomenys, nurodyti šio pranešimo 1.1 papunktyje, bus naudojami patikros tikslais, ar pareiškėjui, pateikusiam paraiškąfinansuoti iš Europos Sąjungos struktūrinių fondų lėšų bendrai finansuojamą projektą, gali būti teikiamas finansavimas pagal priemonę Nr. 09.4.3-IVG-T-813 „Kompetencijų vaučeris“;

1.3. asmens duomenys, nurodyti šio pranešimo 1.1 papunktyje, bus naudojami priemonės Nr. 09.4.3-IVG-T-813 „Kompetencijų vaučeris“ apskaitos ir audito tikslais;

1.4. asmens duomenis, nurodytus šio pranešimo 1.1 papunktyje, tvarkys ir saugos INVEGA, kuri audito tikslais ir esant konkrečiam Europos Sąjungos struktūrinės paramos panaudojimo tikrinimą atliekančių Europos Sąjungos ir (ar) Lietuvos Respublikos institucijų paklausimui, pateiktų juos šioms institucijoms;

1.5. kontaktiniai duomenys bus perduoti trečiosioms šalims ir naudojami tyrimo ir (arba) apklausos tikslais.

2. Esu supažindintas su mano, kaip duomenų subjekto, teisėmis, nustatytomis 2016 m. balandžio 27 d. Europos Parlamento ir Tarybos reglamente (ES) Nr. 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva Nr. 95/46/EB (Bendrasis duomenų apsaugos reglamentas) (OL 2016 L 119, p. 1), Lietuvos Respublikos asmens duomenų teisinės apsaugos įstatyme:

2.1. būti informuotas apie savo asmens duomenų tvarkymą;

2.2. susipažinti su savo asmens duomenimis;

2.3. reikalauti ištaisyti savo asmens duomenis;

2.4. nesutikti, kad būtų tvarkomi mano asmens duomenys.

**Darbuotojas**  \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

*(parašas)*  *(vardas, pavardė)*

\_\_\_\_\_\_\_\_\_\_\_\_\_\_\_\_\_\_